[{"text_idx": "#000001", "text": "Mae disgwyl i Ysgrifennydd Cymru ddweud bod beirniadaeth o'i gynlluniau i ailysgrifennu'r setliad datganoli wedi ei seilio ar \"anwybodaeth\"."}, {"text_idx": "#000002", "text": "Bydd Stephen Crabb yn cyhuddo Prif Weinidog Cymru, Carwyn Jones o \"symud pyst y go\u0302l\" a honni ei fod wedi \"rhoi'r ffidil yn y to\" am ddyfodol yr Undeb."}, {"text_idx": "#000003", "text": "Byddai mesur drafft Cymru yn rhoi pwerau newydd i'r Cynulliad dros ynni, trafnidiaeth a'i etholiadau, gyda'r nod o egluro'n gliriach beth sydd wedi ei ddatganoli i Fae Caerdydd."}, {"text_idx": "#000004", "text": "Ond bydd ASau Llafur hefyd yn ymosod ar y mesur mewn dadl ddydd Mercher, gan ddweud na fyddan nhw'n ei gefnogi os nad oed newidiadau mawr iddo."}, {"text_idx": "#000005", "text": "Mae gwleidyddion pob plaid wedi bod yn feirniadol gan y byddai gan weinidogion San Steffan feto dros benderfyniadau yng Nghymru."}, {"text_idx": "#000007", "text": "Bydd Mr Crabb yn amddiffyn cynlluniau Llywodraeth y DU, gan ddweud wrth yr Uwch-Bwyllgor Cymreig: \"Ni fydd 'feto Saesnig' ac ni fydd pwerau yn mynd yn eu holau (i San Steffan)."}, {"text_idx": "#000009", "text": "A bydd yn dadlau iddo fod yn \"hyblyg\" a \"phragmatig\" wrth geisio cael consensws."}, {"text_idx": "#000010", "text": "Gan dderbyn y bydd rhaid \"newid rhai elfennau o'r mesur,\" mae am honni bod \"barn resymol yng Nghymru nad yw wedi ei mynegi gan y Prif Weinidog na Phlaid Cymru\"."}, {"text_idx": "#000011", "text": "Bydd yn dweud: \"Pan mae'r Prif Weinidog yn symud pyst y go\u0302l ac yn newid ei agwedd, mae hynny'n gwneud y trafod yn anodd iawn."}, {"text_idx": "#000012", "text": "\"Erbyn hyn, mae ei agwedd fel un Leanne Wood, yn dadlau am setliad datganoli sy'n tanseilio ro\u0302l a chyfreithlondeb Llywodraeth y Deyrnas Unedig.\""}, {"text_idx": "#000014", "text": "Bydd llefarydd Llafur ar Gymru, AS Llanelli Nia Griffith, yn defnyddio'r ddadl i ddweud wrth Mr Crabb: \"Mae hwn yn fesur sydd wedi ei ddrafftio yn sa\u0302l, yn gymhleth heb fod angen ac yn anymarferol.\""}, {"text_idx": "#000015", "text": "\"Mae pobl Cymru'n haeddu gwell. Mae'r ysgrifennydd wedi methu pob un o'i brofion ei hun. Ni fyddwn yn cefnogi'r mesur oni bai bod newidiadau mawr iddo.\""}, {"text_idx": "#000016", "text": "Prif StraeonHS2: 'Rhaid i Gymru fynnu ei chyfran o arian'Cyhoeddwyd2 awr yn o\u0302lBalchder teulu o Gymru dros gyflwyno Cyfraith JadeCyhoeddwyd8 awr yn o\u0302lDau fachgen yn yr ysbyty gydag 'anafiadau ta\u0302n gwyllt'Cyhoeddwyd44 munud yn o\u0302l"}, {"text_idx": "#000017", "text": "HS2: 'Rhaid i Gymru fynnu ei chyfran o arian'"}, {"text_idx": "#000022", "text": "Pump o adeiladau mwya' rhyfeddol Cymru"}, {"text_idx": "#000024", "text": "Ateb y Galw: Lewis Owen"}]